News Update: รัสเซีย ‘ถอนปฏิบัติการรบครั้งใหญ่’ หลังยูเครนยอมรับสถานะเป็นกลาง ด้านชาติตะวันตกจับตาใกล้ชิด - FINNOMENA
รัสเซียประกาศ ‘ถอนปฏิบัติการรบครั้งใหญ่’ ในยูเครนตอนเหนือ ท่ามกลางสัญญาณบวกของการเจรจาสันติภาพ แต่ยังต้องจับตาอย่างระมัดระวัง
30 มี.ค. 2565

รัสเซียประกาศ ‘ถอนปฏิบัติการรบครั้งใหญ่’ ในยูเครนตอนเหนือ ท่ามกลางสัญญาณบวกของการเจรจาสันติภาพ แต่ยังต้องจับตาอย่างระมัดระวัง
นายอเล็กซานเดอร์ โฟมีน รมช.กลาโหมของรัสเซียกล่าวว่า การตัดสินใจลดการโจมตีรอบกรุงเคียฟและเมืองเชอร์นิฮิฟมีขึ้นเพื่อเพิ่มความไว้วางใจระหว่างกัน และนำไปสู่เป้าหมายสูงสุดในการลงนามในข้อตกลงทวิภาคี
การตัดสินใจของรัสเซียมีขึ้นหลังยูเครนระบุว่า จะยอมรับสถานะเป็นกลางในเวทีการเมืองระหว่างประเทศ นั่นหมายความว่า ยูเครนจะไม่เข้าร่วมเป็นพันธมิตรด้านการทหารใดๆ ซึ่งเป็นหนึ่งในข้อเรียกร้องสำคัญของรัสเซีย เพื่อแลกกับการมีประเทศที่ 3 มารับประกันความปลอดภัยให้แก่ยูเครน
ขณะที่ ปธน.โจ ไบเดน ของสหรัฐฯ ออกมาบอกว่า เหล่าพันธมิตรชาติตะวันตกกำลังจับตาว่า รัสเซียจะลดการโจมตีในพื้นที่ดังกล่าวตามที่ให้คำมั่นไว้หรือไม่
อย่างไรก็ตาม เซอร์เก ชอยกู รมว.กลาโหมของรัสเซีย กล่าวว่า กองกำลังรัสเซียจะมุ่งเน้นปฏิบัติการในดอนบาสมากขึ้น โดยจะมุ่งแยกเขตปกครองลูฮันสก์กับดอแนตสก์ให้เป็นอิสระ พร้อมกล่าวว่า รัสเซียประสบความสำเร็จในขั้นแรกของการลดทอนศักยภาพทางทหารของยูเครน
ผู้ใกล้ชิดกับเรื่องนี้กล่าวว่า การลดระดับความรุนแรงไม่ได้หมายถึงการหยุดยิงหรือถอนกำลังทหารทั้งหมดออกจากเมืองหลวง และมองว่ารัสเซียจะยังคงเรียกร้องข้อตกลงที่ยูเครนไม่น่าจะเห็นด้วย
“สิ่งเดียวที่จะนำพวกเขาไปสู่การเจรจาจริงๆ คือความสำเร็จของยูเครนในสนามรบ และแรงกดดันทางเศรษฐกิจที่เพิ่มมากขึ้นต่อการคว่ำบาตรรัสเซีย” Alexander Rodnyansky ที่ปรึกษาปธน.ยูเครนกล่าว
อ้างอิง:
https://www.bloomberg.com/news/articles/2022-03-29/russian-pull-back-from-kyiv-likely-to-be-limited-and-tactical?sref=e4t2werz  
https://www.bbc.com/thai/international-60908188 
https://www.voathai.com/a/ukraine-russia-peace-talks/6506344.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
รัสเซีย
รัสเซียถอนกำลัง
รัสเซียยูเครน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA